У лютым 50-годдзе адзначыў наш Дзяржаўны камерны аркестр. Яўген Бушкоў — яго мастацкі кіраўнік і галоўны дырыжор — аднагодак калектыву, свой юбілей адзначыць у дні фестывалю. Зразумела, на сцэне і з прэм’ерамі. За апошнія 10 гадоў, якія ўзначальвае аркестр, без гэтага не абыходзіцца ні адзін канцэрт. Па сакрэце: для маэстра напісаны два новыя сачыненні, прысвечаныя яму. Не выключана, што ў адным з іх пачуем і яго сола на скрыпцы.